AksaraLLM/aksara-bahasa-daerah-v1 huggingface dataset:
Pasisir Watutogog ya iku pasisir kang ana ing Désa Purwadadi, Tepus, Gunungkidul.

Rujukan  

Watutogok
Watutogok
Miguel Avila inggih menika salah satunggaling pénsiunan pemain bal-balan Kolombia-Amérika Serikat ingkang kadhapuk minangka striker lan dados pemain bal profésional ing Liga Bal-balan Amerika Ler lan Liga Bal-balan Amérika Serikat. Avila miwiti kariripun ing klub Santa Clara University, ing klub universitas menika piyambakipun miwiti main bal-balan. Nalika taun 1980, piyambakipun napakasmani kontrak kaliyan Atlanta Chiefs ing Liga Bal-balan Amérika Lèr. Piyambakipun namung main ing wekdal mangsa semi taun 1980-1981 sadèrèngipun pindhah dhateng klub San Jose Earthquakes ing mangsa taun 1981-1982. Piyambakipun ugi nggabung ing klub Carolina Lightning ing Liga Bal Amérika Serikat. Ing salajengipun Avila gadhah padamelam minangka wasit ing tetandhingan Liga Bal-balan Profésional Amérika.

Rujukan
Dortmund (;  ;  ) inggih menika satunggaling kutha mandhiri ing Rhine-Westphalia Lré, Jerman. Kutha menika kalebet salah satunggalipun kutha negara bagéan Jerman ingkang mapan ing tengah, lan minangka punjering administrasi, kutha komersil, lan budaya ing wewengkon Ruhr Wétan. Gunggung populasinipun 601.402 (2017) andadosaken Dortmund dados kutha nomer wolu paling ageng ing Jerman. Sanésipun menika, Dortmund kalebet kutha paling ageng miturut wilayah lan populasi ing Wewengkon Ruhr Wétan, satunggaling wewengkon kutha kanthi 5,1 yuta (2011) gunggungipun warga lan kalebet aglomerasi kutha-kutha paling ageng ing Jerman.

Kutha menika jumeneng ing taun 882 , Dortmund dados Imperial Free City. Awit abad kaping 13 ngantos abad kaping 14, dados kutha utami ing Rhine, Westphalia, ubengan Walanda saking Liga Hanseatic. Sasampunipun Perang Tigangdasa taun, kutha kasebat ancur lan mandhap kanthi signifikan. Kutha menika lajeng dados salahsatunggalipun pusat batubara, baja, lan bir paling mirunggan ing Jerman. Dortmund kalebet salah satunggalipun kutha ingkang kathah piyambak dipunbom ing Jerman ing Perang Donya II. Serangan bom ingkang ngancuraken tanggal 12 Maret 1945 ngancuraken 98% wangunan ing punjering kutha Dortmund. Serangan menika, kanthi langkung saking 1.110 motor miber, ndadosaken rékor ing Perang Donya II.

Rujukan
Lindhu Gedhé Kantō (関 東 大 震災 Kantō daishinsai) nandang Laladan Kantō, pulo Honshu ing dina Setu, 1 September 1923 nalika 11.58.44 Wektu Jepang (10.58.44 WIB). Suwéné gempa watara 4 nganti 10 menit.

Lindhu kasebut duwéni kakuwatan 7,9 skala richter, kanthi titik punjering gempa ing ngandhap pulo Izu Ōshima ing Teluk Sagami. Penyebabé ya iku Lèmpèng Sagara Filipina kang ditubruk déning Lèmpèng Okhotsk ing sadawané Palung Sagami.

Lindhu 

Lindhu iki ngremukké Tokyo, kutha pelabuhan Yokohama, lan prefektur ing sakiwa-tengené Chiba, Kanagawa, lan Shizuoka, uga nyebabaké karusakan ing laladan Kantō. Lindhu iki krasa nganti Kamakura, 60 km (37 mil) saka saka titik punjering lindhu. Saking gedhéné, lindhu iki kasil nggèsèr patung Great Buddha (93 ton) nganti 60 cm. Gungggung korban ing kedadéan iki udakara 142.800 jiwa, kalebu udakara 40.000 wong kang ilang lan dianggep mati. Miturut lapuran konstruktor Kajima Kobori Research ing sasi September 2004, 105.385 wong kang nemoni pati ing lindhu tahun 1923.

Tsunami 
Laladan sadawané pasisir Samudera Pasifik wiwit Ujung Bōsō, Teluk Sagami, pasisir wétan Ujung Izu, Kepuloan Izu nganti Kepuloan Ito nandang tsunami namung pirang menit sawisé lindhu:

Ing kota Atami, kacatet dhuwuré tsunami 12 metèr

Ing Semenanjung Bōsō, kacatet dhuwuré tsunami 9 metèr.

Watara satus wong ilang kagawa tsunami ing Pasisir Yui-ga-hama, Kamakura (Prefektur Kanagawa), lan korban ing tlatah Enoshima ana 50 cacah jiwa.

Karusakan 
Akèh-akèhé wong mati amarga kobongan kang disebabaké déning lindhu.

Kerusakan akibat lindhu iki bencana gedhé dhéwé ing Jepang sadurungé perang. Ing taun 1960, pemaréntah mbiyawarakaké tanggal 1 September minangka "Dina Njugaraké Bencana" kang dipengeti saben taun.

Pranala Jawi
Sitta carolinensis (Inggris white-breasted nuthatch) iku sawijining manuk ocèh-ocèhan cilik sing urip lan abudidaya ing alas tuwa saindhening Amérika Lor sing hawané moderat. Manuk iki awaké mblenuk, endhasé gedhé, buntuté cendhak, cucuké kuwat, lan sikilé rosa. Awaké bagéan dhuwur iku warnané biru abu-abu, lan rai saha bagéan ngisoré iku putih. Pucuk endhasé ireng lan wetengé coklat semu abang. Sangang subspèsiès manuk iki prabédané anané ing warna wuluné.

Kaya manuk sittadae liyané, sitta carolinensis iku gawéané saba lan golèk kéwan gegremetan ing batang wit lan pang-pangé. Manuk iki bisa obah munggah-medhun menawa mèncok ing uwit kamangka endhasé papané ing ngisor. Wiji-wijian iku dadi pangané salawasé mangsa atis. Susuhé iku lèng ing uwit.

Manuk
Olga Aleksandrovna Romanova (Ruslan О́льга Алекса́ндровна; 13 Juni [Yulian 1 Juni] 1882 – 24 Novèmber 1960) iku putriné Tsar Aleksander III saka Ruslan sing timur dhéwé lan adhiné Tsar Nikolas II. Bapané séda nalika umuré awaké lagi 12 taun, lan kangmasé Nikolas jumeneng ratu dadi Tsar Ruslan. Nalika umur 19 taun, Olga dhaup karo Peter Aleksandrovic saka Oldenburg, nanging olèhé dhaup ora dilaksanakaké lan banjur dianulir déning Tsar Ruslan ing sasi Oktober 1916. Para kanca lan sadulur nduga yèn awaké iku homosèksual. Sasasi sawisé, Olga dhaup karo upsir kavaleri Nikolai Kulikovski, sing wis digandrungi sawatara taun sadurungé.

Tokoh Ruslan
Lair 1882
Pati 1960
Andriy Mykolayovych Yarmolenko (;miyos 23 Oktober 1989) inggih menika satunggaling pemain bal-balan profésional saking Ukraina ingkang main bal ing klub Jerman Borussia Dortmund utaminipun dados sayap ugi dados striker ing Borussia Dortmund ing Bundesliga lan tim nasional Ukraina.
Yarmolenko sampun dados pemain bal internasional kanggé Ukraina wiwit taun 2009, nyethak 33 gol ing langkung saking 74 pertandhingan lan ugi main ing UEFA Euro 2012 lan UEFA Euro 2016.

Wekdal enèm
Tiyang sepuh Yarmolenko menika asli Ukraina saking wewengkon Kulykivka Raion, Chernihiv Oblast. Sasampunipun palakrami, ibunipun pikantuk tawaran nyambut damel ing Leningrad (samenika Saint Petersburg), Ruslan, lan pindhah dhateng ngrika, lajeng pikantuk tawaran nggabung kaliyang garwanipun. Mboten patos dangu sasampunipun Andriy lair, kulawarga kasebat pindhah dhateng Ukraina malih, ing kutha Chernihiv.

Pranala njawi
 Andriy Yarmolenko

Rujukan
Jadon Malik Sancho (miyos 25 Maret 2000) inggih menika satunggaling pemain bal-balan profésional saking Inggris ingkang main bal ing klub Bundesliga Jerman Borussia Dortmund utaminipun dados pemain sayap. Sancho miyos saking tiyang sepuh saking Trinidad lan Tobago.

Karièr klub

Karièr Wiwitan
Sancho nggabung kaliyan Watford wekdal umur pitung taun. Nalika wulan Maret 2015 ing umur 14 taun Sancho pindhah dhateng Manchester City F.C. kanthi béaya £ 66.000 lan mindhak dados £ 500.000 kalebet tambahan. Sancho lajeng saged main kanthi saé ing akadhemi Manchester City lan kalebet salah satunggal saking tigang pemain ing Manchester City. Pangarsaning Klub kasebat Khaldoon Al Mubarak, ngendikaken bilih Sancho badhé dipunlebetaken dhateng tim senior ing Mèi 2017. Nanging prasetyané pangageng Manchester City jebulipun naming lamis, ing musim candhakipun Sancho dipunlégo dhateng klub Bundesliga Jerman inggih punika Borussia Dortmund. Ing Dortmund Sancho lajeng dados juru main inti lan dados andhalanipun Dortmund ing kalih musim kepengker 2018/19 kalihan 2019/20. Ing wekdal punika pawartanipun Sancho dipunlirik déning pinten-pinten klub ing jawi Jerman, kadosta Real Madrid, Barcelona, Mancèster United, lan Liverpool.

Pranala njawi
 Could Manchester City starlet Jadon Sancho become the player that got away for former club Watford?

Rujukan
Plastikultur iku cara migunakaké bahan dhedhasar plastik ing upaya tetanèn. Bahan plastik dhéwé minangka bahan kang bisa dianggo ing manéka babagan. Nanging ing plastikultura, plastik digunakaké minangka bahan kang wigati kanggo nyengkuyung thukulé tetuwuhan, kaya ta plastik pelapis kanggo mulsa, plastik bening kanggo fumigasi saka lemah kanthi termal, uga ana plastik kanggo nggawé saluran pipa banyu lan nutrisi ing cara hidroponik, plastik uga bisa dadi wadhah lemah ing cara hidroponik, lan nggawé omah kaca, lan sapiturute.

Poliétilèn (PE) iku jinis plastik kang digunakaké déning mèh kabèh petani amarga murah, fleksibel, lan gampang digawé. PE kasedhiya ing manéka warna kekandelan, bisa diowahi kanggo mènèhi sipat tartamtu kang nguntungaké tuwuhan kaya ta nyuda ilangé banyu, nambah kabeningan kanggo piranti fumigasi, ngatur kadar campuran lan werna plastik kanggo liwaté cahya ing spektrum, lapisan fluoresensi kanggo nggampangaké ngrawat ing wayah bengi (tuladhane ing tetuwuhan kang ngembang ing wayah wengi), lan sapituruté.

Omah tetuwuhan lan trowongan tetuwuhan 
Omah kaca ya iku struktur kang ngidini manungsa kanggo ngadeg lan makarya ing njeroné. Trowongan tuwuhan ya iku struktur awujud trowongan dawa, umumé setengah-bunder. Plastik pelapis omah kaca lan trowongan tuwuhan biasané nduwéni kekandelan antarané 80 nganti 220 µm kanthi jembaré nganti 20 m. Umur nggunakaké plastik antarané 6 nganti 45 sasi gumantung ing manéka faktor. Ing lingkungan ekstrem dibutuhaké PE kanthi rangkep ya iku gabungan antara PE kang duwé dhènsitas gedhé lan PE kang duwé dhènsitas kang cilik.

Rujukan
Tajungan iku désa ing Kacamatan Kamal, Kabupatèn Bangkalan, Jawa Wétan.

Réferènsi 

Désa ing Kabupatèn Bangkalan
Désa ing Jawa Wétan
Kamal, Bangkalan
Lapa Taman iku désa ing Kacamatan Dungkek, Kabupatèn Sumenep, Jawa Wétan.

Rujukan 

Désa ing Kabupatèn Sumenep
Désa ing Jawa Wétan
Dungkek, Sumenep
Awar-Awar (Ficus septica) ya iku jenis tuwuhan kang kalebu sedulur saka wit ringin, anggota suku Moraceae. Wit kang rupa grumbul iki umum ditemokaké ing gegrumbulan utawa ing panggonan kan ora kerumat, ing kabéh laladan Malësia kajaba ing Semenanjung Melayu. Dhadhak kang ana ing oyot, pang, godhong lan woh iku digunakaké kanggo nambani keracunan lan lara weteng. Jeneng-jeneng saka dhaérah liya antarané awar-awar (Bl.); bar-abar (Md.); ki ciyat (Sd.); suruh bill (Amb.); dausalo (Bug.); tobo-tobo (Mak.); tagalolo (Minh., Ternate); bobulutu (Gal.).

Wedharan 

Wit grumbul biasané dhuwuré 1-5 m, ing alas bisa nganti 25 m. Pang lan rèncèk bunder gilig, nggronggong lan tanpa lugut/ri. Nalika ditatoni metu tlutuh kuning nom utawa bening.

Godhong angkup ing pupus gedhé. Mapané godhong ing pang sesalng-seling utawa adhep-adhepan, gagangé 2.5–5 cm. Lembaran godhong gedhé lonjong ukuran 9-30 × 9–16 cm, pok-é bunder lan pucuké papak, pinggiré rata lan balungané putih pucet.

Woh awar-awar dadi pangan kanggo 22 spésiès  kéwan, 14 antarané lawa. Lawa-lawa sing sing panganané woh utawa codot (Megachiroptera) uga dadi mitra nyebaraké winih tuwuhan iki menyang papan liya.
"

Rujukan
Mentaok (Drypetes ovalis) ya iku tuwuhan kang kalebu kulawarga Putranjivaceae. Jeneng tuwuhan iki di kanggo aran alas kang dibabat Sutawijaya kanggo madegaké kraton Mataram. Aja klèru marang tuwuhan liya ya iki mentaos.

Rujukan
Mentaos (Wrightia pubescens) ya iku tuwuhan saka kulawarga Apocynaceae.

Rujukan
Rewulu (Abelmoschus moschatus) ya iku tuwuhan alas saka familia malvaceae kang dikenal ngasilaké lenga kasturi.

Jeneng-jeneng lokal 
Tuwuhan iki ing tanah Jawa uga diarani kapasan, kakapasan, kaworo, regula, waron, kastore, utawa bukal, déné ing Sumatra, diarani gandapura.

Rujukan
Gondhang (Ficus variegata) ya iku tuwuhan kang sumebar ing laladan tropis ya iku ing Asia lan kapuloan Pasifik tekan Australia. Wit gondhang isih seduluran karo wit ringin.

Rujukan
Winong (Tetrameles nudiflora)
 ya iku siji-sijiné tuwuhan anggota saka génus Tetrameles, kulawarga Tetramelaceae. Tuwuhan iki wujud wit gedhé lan bisa ditemokaké ing Indhia, Asia kidul-wétan, Malesia, lan tekan Ostrali. Jeneng élmiyahé sinonim karo Tetrameles grahamiana (Nimmo) Wight, Tetrameles grahamiana var. ceylanica A. DC., lan Tetrameles rufinervis Mié.

Wedharan 
Wit winong bisa tuwuh nganti gedhé nganti 2 mèter lang oyoté bisa ngglolor tekan mayeng-mayeng lan bisa ngrusak bangunan. Wit winong asring tinemu ing papan kang dianggep wingit. Ing Viètnam lan Kamboja, wit winiong biasa thukul ing reruntuhan candhi.

Wit winong duwé ciri saka oyoté kang bisa ngglolor ing sandhuwuré lemah lan watu. Wité bisa nganti 50 mèter lan tanpa pang ing sisih ngisor nganti 30 mèter saka lemah. Klikané alus.

Sebaran 

Wit iki saliyané ing Indonesia uga ana ing Ostrali, Bangladesh, Bhutan, China, India, Laos, Malaysia, Myanmar, Sri Lanka, Kamboja, Thailand lan Viètnam. Ing Indonesia wit winong bisa ditemokaké ing Sumatera, Jawa, Nusa Tenggara, Sulawesi lan Papua.

Rujukan 

Spésies sing ora nyamari miturut Pratélan Abang IUCN
Zaza Pachulia (; Fébruari 10, 1984) inggih menika pemain basket profésional Georgia ing klub Golden State Warriors saking National Basketball Association (NBA). Piyambakipun lair kanthi asma Zaur Pachulia, ananging asmanipun dipungantos sacara hukum dados Zaza. Ing taun 2017, Pachulia menangaken juwara NBA kapisan minangka angguta Warriors.

Piyambakipun gadhah kawarganegaraan Turki, ananging Pachulia main sacara internasional kanggé Georgia, lan dados kaptèn tim nasional ing sawetawis turnamén.

Pachulia miwiti main baskèt wekdal taksih enèm ing Georgia. Piyambakipun gadhah inggil kirang langkung 6 kaki 8 inchi (2,03 mèter) ing umur 13 taun. Piyambakipun dipungulawenthah lan dipunrékrut tim profésional Turki Ülkerspor wekdal taksih rumaja. Piyambakipun dados angguta tim baskèt nasional junior Georgia, lan mimpin tim kasebat ing manéka warni turnamèn.

Pranala Njawi
 Zaza Pachulia

Rujukan
Sumbilang utawa sembilang (Plotosidae) iku sawijining iwak sagara. Iwak iki sajinising iwak lélé, nanging buntuté mèmper sidhat utawa welut. Iwak iki habitat asalé ana ing Samodra Hindia lan Samodra Pasifik Kulon.

Réferènsi 

Iwak
Dhistrik Dongrae inggih menika satunggaling gu, utawi dhistrik, ingkang mapan wonten ing sisih lor Busan, Korea Kidul. Kutha menika gadhah populasi kirang langkung 300.000, kanthi wiyaripun 16,7 kilometer persegi. Wiwitanipun Dhistrik Dongrae menika kutha ingkang kapisah, pelabuhan utama kidul-wétan Korea. Kathah tilaran sajarah ingkang dipunawètaken wonten ing wewengkon menika. Heosimcheong menika spa paling ageng wonten ing Asia wonten ing Oncheon-dong. Dhistrik menika ugi kawentar awit saking Pajeon ingkang kalebet 'Green Onion Pancake'.

Dhistrik Dongrae menika ugi kalebet ID kanggé programer StarCraft II Korea, Park Soo Ho. Awit kasuksèsanipun wonten ing adicara-adicara kados déné Global StarCraft II League lan Major League Gaming, piyambakipun dipunakoni déning kutha lan dipunparingi idin kanthi resmi supados dados wakil saking kutha lan saged mapanaken lencana wonten ing seragamipun.

Pamerangan administratif 
Dhistrik Dongrae menika kapérang saking 7 legal dong, ingkang sedayanipun wonten 14 adiministratif dong, kados wonten ing ngandhap menika:

 Allak-dong (2 administratif dong)
 Boksan-dong
 Myeongjang-dong (2 administratif dong)
 Myeongnyun-dong (2 administratif dong)
 Oncheon-dong (3 administratif dong)
 Sajik-dong (3 administratif dong)
 Sumin-dong

Kutha kembar 
  Hongkou, Tiongkok

Pranala njawi 
 English-language homepage of Dongnae-gu

Rujukan 

 
Distrik ing Busan
Wacan bocah utawa sastra laré () iku sawijining jinis sastra kang ditulis lan diterbitaké kanggo bocah. Nanging, wacan bocah bisa waé disenengi lan diwaca déning taruna lan wong diwasa. Kajaba iku, sawatara crita ing saiki dianggep klasik, biyèn ditulis kanggo wong diwasa.

Referensi 
 Cite nganggo paramèter lawas |coauthors= (pitulung) 

Kaca ngandhut cithakan cite mawa paramèter lawas
Gènre sastra
Sesambungan antarané Indonésia lan Kazakhstan ya iku sesambungan diplomatik antarané Indonésia karo Kazakhstan. Sesambungan iki resmi kawangun ing taun 1993. Indonésia lan Kazakhstan duwé sawenèh bab sing padha; kaloro nagara kasebut kalubèran sumber daya alam, nduwèni masarakat kang mayoritas Muslim modhérat, lan mesthèkaké pirukunan ing bhinéka lan prasetya kanggo hak-hak manungsa lan dhémokrasi. Kaloro nagara wis sarujuk kanggo ningkataké kerja sama ing pira-pira bidhang kaya ta tetanen, industri, farmasi, gas lan petrolèum, transportasi, insfrastruktur, sarta nggawé mesin. Indonésia nduwéni sawijiniing kedutaan besar ing Astana, banjur Kazakhstan nduwèni sawijining kedutaan besar ing Jakarta. Loro-loroné padha-padha anggota saka Organisasi Kerja Sama Islam.

Sajarah 
Sesambungan antarané rong nagara kasebut diwiwiti kanthi pangakuan proklamasi kamardikan Republik Kazakhstan déning Indonésia ing 16 Dhésèmber 1991. Ing tanggal 2 Juni, 1993, Indonésia lan Kazakhstan resmi nganakaké sesambungan diplomatik. Ing tanggal 29 Dhésèmber 2010, Indonésia mbukak sawijining kedutaan besar ing Astana, kang mèlu karo bukaan saka kedutaan besar Kazakhstan ing Jakarta ing 13 April 2012.

Sowan kabangsan (Kunjungan kenegaraan) 
Prèsidhèn Indonesia, Soeharto, nglakoni sowan kabangsan menyang Almaty ing sasi April taun 1995, sinartan déning sowan kabangsan Prèsidhèn Kazakhstan Nursultan Nazarbayev menyang Jakarta ing telung sasi candhake. Pitulas taun sabanjuré, Prèsidhèn Kazakhstan Nursultan Nazarbayev nglakoni sowan kabangsan menyang Jakarta wiwit tanggal 12 April nganti 14 April 2012. Prèsidhèn  Indonésia Susilo Bambang Yudhoyono nglakoni sowan kabangsan balik, minangka tanggepan menyang Astana tanggal 2 Sèptèmber 2013.

Ékonomi 
Miturut Kementerian Perdagangan Republik Indonesia, jumlahé padagangan  antarané Indonésia lan Kazakhstan ing taun 2012 ngancik US$63.156 yuta, munggah 90,5% dibandingaké ing taun 2011 kanthi jumlah US$33.153 yuta.

Rujukan

Pranala njaba 
 Kadutaan Besar Indonesia ing Astana, Kazakhstan 
 Kadutaan Besar Kazakhstan ing Jakarta, Indonesia
Deutzia ( or ) menika génus saka sewidak spésies kembang-kembangan saka kulawarga Hydrangeaceae, tuwuhan asli saka Asia Tengah lan Wétan (nyrambahi pérangané Himalaya nganti Jepang lan Filipina), Amérika Tengah, lan Èropah. Samenika, keragaman spésies paling akèh ana ing Tiongkok, papan sing duwèni sèket spésies ing kana.

Spésiesé ya iku suket kang dhuwuré watara 1–4 m (3 ft 3 in - 13 ft 1 in). Akèh-akèhé ing wewengkon sing duwèni mangsa rontok, nanging pira-pira spésies ana ing wewengkon subtropis ijo. Godhongé walikan, prasaja, kanthi pinggirané bergerigi. Kembangé diprodhuksi ana ing panicles utawa corymbs; Warnané putih kadangkala wernané abang jambu utawa keabang-abangan. Wohé awujud kapsul garing kang ngandhut akeh wiji cilik. Idhèntifikasi spésies iki angèl banget, mbutuhaké detil mikroskopis saka rambut godhong lan struktur kapsul.

Kayadéné liyané, jeneng Deutzia dijipuk saka jeneng salah sijining ilmuwan hayati lan botani saka Walanda, yaiku Johann van der Deutz.

Spèsiès kapilih

Rujukan

Pranala Jawi
 Flora of Pakistan: Deutzia
 Flora of Nepal checklist: Deutzia
 

Cornales genera
The Birth of a Nation (sadurungé diarani The Clansman) iku sawijining filem ireng putih tanpa swara gawéan Amérikah Sarékat weton taun 1915. Filem iki disutradarani lan dikoproduksi déning D. W. Griffith lan dibintangi déning Lillian Gish. Skénarioné diadaptasi saka roman lan sandiwara The Clansman, loro-loroné déning Thomas Dixon Jr. Griffith iku mèlu nulis skénario karo Frank E. Woods, lan filem iki dikoproduksi karo Harry Aitken. Filem iki banjur dirilis tanggal 8 Februari 1915.

Filem iki suwéné telung jam lan asliné dicaosaké ing rong bagéan sing binagi déning sawijining intermisi; filem iki filem 12-reel kapisan ing Am;erika Sarékat. Crita filem iki ngenani rélasi antara rong kulawarga sajeroning Perang Sipil Amérika lan éra Rékonstruksi: kulawarga Stoneman sing pro Lor lan kulawarga kidulan Cameron sing pro konfédérasi. Rajapatiné Lincoln déning John Wilkes Booth iku didramatisir.

Filem taun 1915
menika sistem tulisan kuna kang nggunakaké karakter Cina kanggo ngewakili basa Jepang lan sistem kana kapisan kang dirembaka kanggo ngwakili basa Jepang sacara fonetis. Tanggal panggunaan paling awal kana jenis iki ora pati jelas, nanging panggunakaké paling ora saka tengahan abad kapitu. Jeneng "man'yōgana" asalé saka Man'yōshū, sawijining antologi geguritan Jepang saka zaman Nara kang ditulis ing dalem man'yōgana.

Asal 
Tuladha panggunaan Man'yōgana paling tuwa ya iku Pedang Wesi Inariyama kang digali ing Inariyama Kofun ing tahun 1968. Ing tahun 1978, analisis sinar-X mbabaraké prasasti tanduk emas kang duwèni 115 karakter Cina lan Man'yōgana, kang ditulis ing basa Cina, kalebu jeneng pribadhi Jepang kang ditulis sacara fonetis (swara). Pedhang iki diperkirakaké digawé ing taun 辛亥年 (kira-kira 471 M). Ana kemungkinan yèn tulisan pedang Inariyama ditulis nganggo basa Cina vèrsi Keraton Baekje (sawijining krajaan ing Semenanjung Korea).

Dhasar
Man'yōgana nggunakaké karakter kanji kanggo kualitas fonetik lan nora semantiké  dhéwé—maksudé, aksara iki digawé berdhasarkan swara, dudu makna karakter.  Ora ana sistem standar kanggo milih kanji; kanji kang berbeda ngewakili swara kang padha. Pilihan digawé adhédhasar kepéngénan panulis. Ing akhir abad kewolu, 970 kanji digunakaké kanggo nulis 90 morae basa Jepang, luwih saka sing dibutuhké. Tuladhané, geguritan Man'yōshū pada 17 gatra 4025 ditulis kaya ing ngisor iki:

Suara mo (母, 毛) lan shi (之, 思) ditulis kanthi pira-pira karakter. Sedangkan semua partikel lan tetembungan diwakili sacara fonetis (多 太 tada, 安佐 asa), tembung umi (海) lan funekaji (船 梶) diterjemahké secara semantik.

Jinis 
Ing man'yōgana, kanji digambaraké marang pira-pira karakter swara kang beda. Ana sing gampang cara nulise lan ana sing angel.

Shakuon kana () didasarake saka Basa Sino-Jepang kanthi wacanan on'yomi, ing endi siji karakter ngewakili watara siji mora utawa loro morae.

Shakkun kana () didasarake ing wacanan kun'yomi, ing endi siji nganti telu karakter ngwakili siji nganti telu mora.

Pengembangan

Delengen Uga
 Aksara Idu, Analog Korea

Rujukan

Daftar Pustaka

Pranala Jawi
 An extensive list of man’yōgana arranged according to the characters, and not their readings
 Tomasz Majtczak: How are we supposed to write with something like that? Early employment of the Chinese script to write Japanese as exemplified by the Man’yōshū.

Manyogana
Manyogana
Man'yōshū
Nara period
Asuka period
Archaic Japanese language
Kembang lawang utawa pekak ya iku kembang saka tuwuhan lawang (Illicium verum) kang rasané kaya adas manis. Kembang lawang digunakaké kanggo bumbu lan jamu ing Asia. Kembang lawang duwé bentuk kang khas rupa bintang.

Bumbon crakèn
Guadalcanal iku sawijining désa ing provinsi Sevilla, Spanyol. Désa cilik iki dadi misuwur déné jenengé uga diwènehaké marang Pulo Isatabu ing Kapuloan Solomon (1568). Jeneng iki kapilih déning Pedro de Ortega Valencia sing lair ing désa iki. Awaké iku bawahané juru jalajah lan navigator Spanyol, Álvaro de Mendaña de Neira.

Spanyol
ya iku Ujung kang nyakup sakkabèhané Prefektur Chiba ing Honshu, pulo paling gedhé ing Jepang. Ujung iki mbentuk pesisir wétan Teluk Tokyo, misahaké wewengkon kasebut saka Samudera Pasifik. Ujung iki jembaré udakara 5.034 km persegi.

Ujung Bōsō diwatesi déning Samodra Pasifik ing sisih wétan lan kidul, Teluk Tokyo ing kulon, Kali Edo lan Kali Tone ing lor. Kawasan Lembah Bōsō sapérangan gedhé wewengkoné dumadi saka gumuk. Gunung Atago ing Minamibōsō lan Kamogawa kuwi papan paling dhuwur ing ujung kasebut kanthi dhuwur 408,2 m (1.339 kaki). Saka kidul nganti lor wewengkon Punthuk Bōsō ngabentang nganti Plato Shimōsa, kang nyakup sapérangan gedhé wewengkon lor Prefektur Chiba, nganti sapinggiring Kali Tone.

Étimologi

Jeneng lan kanjiné ujung iki dijupuk saka bekas provinsi kang mbiyèn tau ngadeg ing kana: Awa (安房),  Kazusa (上総) lan Shimōsa (下総). Badan Meteorologi Jepang biyasané ngrujuk pesisir ujung pérangan kulon lan wétan minangka Uchibō (内房) lan Sotobō (外房).

Rujukan
Vanya Zulkarnaen () utawa luwih misuwur kanthi jeneng Nia Zulkarnaen iku salah siji artis Indonesia.

Kulawarga 
Nia iku anak saka pasangan saka aktor lan aktris sènior, Indonésia, Dicky Zulkarnaen, lan Mieke Wijaya. Dhèwèké uga omah-omahan karo aktor lan musisi Indonesia, Ari Sihasale, sing uga bojo kapindho karo anaké tunggal Radit Christiano Zulkarnaen Sihasale luwih misuwur minangka anak badminton, kang saiki kelas 3 SMP. Bojo pisanan yaiku Ahmad Iskandar Zulkarnaen (), sawijining pembalap Indonesia sing tilar donya ing sasi Mèi 2002 amarga kacilakan mobil ing sirkuit balap Bumi Serpong Damai (BSD), Serpong, Tangerang.

Biyen dhèwèké duwé sesambungan karo putra saka mantan Presiden Republik Indonesia ke-2 Soeharto.

Karièr 
Wektu iki dhèwèké lan bojoné (Ari Sihasale) duwé omah studio ya iku Alenia Pictures. Filem sing kapisan déning omah studio iki ya iku Denias, Senandung di Atas Awan sing dibabar ing sawenèh bioskop.

Filmografi

Minangka aktris

Minangka kru

Sinetron 
 Bunga-Bunga Kehidupan (1993)
 Nikita (1995)
 Antara Jakarta-Perth (1996)
 Cinta Rasa Tora Bika (1999)
 Doa Dan Cinta (2002)
 Roman 21 (2003)
 Bayangan  Adinda (2003)
 Pura-Pura Buta (2005)

Rujukan 

Lair 1963
Lair 1970
Pati 2002
Aktris Indonésia
Penyanyi Indonésia
Tokoh Sundha
menika salah sijining variasi wujud hiragana, lan dinggo ing Jepang nganti dimiyoské révisi aturan pamarèntah tentang sekolah dasar ing tahun 1900. Sawisé wujud hiragana dibakukné, hentaigana mung dinggo nulis papan reklame lan kaligrafi. Hentaigana uga karan .

Sawisé Perang Donya II, Yasunari Kawabata isih nganggo hentaigana kanggo nulis geguritan kang ditulis ing tahun 1969. Wong Jepang isih nganggo hentaigana kanggo jeneng wong nganti diberlakukan Peraturan Pendaftaran Keluarga (Koseki-hō) taun 1948 kang nglarang penggunaan hentaigana wonten Daftar Keluarga (koseki). Sawisé ariwarti lan kalawarti mung migunakaké wujud baku hiragana, banjur hentaigana samsaya arang dinggo.

Panggunaan ing komputer 
Huruf kanggo hentaigana uuga ana ing JIS X 0208 utawa Unicode. Hentaigana sing isih dinggo nulis jeneng wong ing Jūminhyō karan Jūmin Kihon Daichō Hentaigana (dicekak Jūkigana). Huruf-huruf Jūkigana kasebut dilebokaké marang skema TRON-Code ing sistem operasi BTRON.

Hentaigana ing Unicode

Blok Unicode kanggo Tambahan Kana menika U+1B000–U+1B0FF lan Blok Unicode kanggo Tambahan Kana-A menika U+1B100–U+1B12F.

Sumber hentaigana 
Hentaigana diadhaptasi saka man’yōgana kang dibentuk kursif lan dikurangi gorètané.

Deleng uga 
 Furigana
 Romaji

Rujukan

Bibiliografi

Pranala Jawi 

 Chart of hentaigana calligraphy  from O'Neill's A Reader of Handwritten Japanese
 A chart of hentaigana hosted by Jim Breen of the WWWJDIC
 Chart of kana from Engelbert Kaempfer circa 1693
 Hentaigana on signs  
 L2/15-239 Proposal for Japanese HENTAIGANA - Unicode
  Berbagai variasi kana  dari buku O'Neill, A Reader of Handwritten Japanese
  Cara mengingat hentaigana 
 TRON Character Resource Center

Aksara kana
Ryan Henk Donk (miyos 30 Maret 1986 ing Amsterdam) inggih menika satunggaling pemain bal-balan profésional Walanda ingkang main minangka glandhang ing klub Turki Galatasaray. Piyambakipun ugi saged main minangka bék tengah.

Karièr Klub

Netherlands
Ryan Donk nggabung ing klub RKC Waalwijk musim 2005-2006, lan kanthi kontrak ingkang badhe telas, piyambakipun gadhah kepenginan pindhah dhateng tingkatan ingkang langkung inggil. AZ ingkang kapisan kepincut kaliyan Ryan, ananging klub sanès kalebet Ajax, PSV, lan Barcelona ugi kepincut kaliyan piyambakipun. Donk milih nggabung ing klub AZ minangka pemain penggantos bék Joris Mathijsen ingkang sampun dipunsadé dhateng klub Jerman Hamburger SV. Ing mangsa kawitan AZ gadhah kepenginan kanggé ngampilaken Donk dhateng klub RKC Waalwijk, ananging Donk mboten kersa pindhah ing klub kasebat.

Dipunampilaken dhateng klub West Bromwich
Ing tanggal 31 Agustus 2008, Donk napakasmani kontrak kaliyan West Bromwich Albion kanthi status ampilan jangka setunggal taun.

Rujukan
Cap Bon (), uga karan Watanul kibli, menika ujung ing lor-wétan Tunisia. Lokasiné ana ing . Ujung menika dipunubengi déning Teluk Tunis ing lor. Ujung iki dawané 80 kilomèter dan ambané 20 nganti 50 kilomèter. Ujung iki kalebet dhaérah provinsi Nabeul. Kuta-kuta sing ana ing ujung iki yaiku Grombalia, Korba, Hammamet, Kelibia, Hammam Ghezeze, El Haouaria, Menzel Bouzelfa, Beni Khalled, Bou Argoub, Menzel Temime, Nabeul, Soliman lan reruntuhan kuna Punis, Kerkouane kang dadi Situs Warisan Dunia UNESCO, uga ana ing kéné.

Cap Bon nduwèni rélièf kang jelas ing pesisir wétan, gunung mengulon kanthi pungkasan rantai pegunungan ing Jabal Bin Uli (637 mèter). Ujung iki nawaraké panorama Pulo Zembra dan Zembretta kang ana ing watara limalas kilomèter ngidul-kulon lan Pulo Pantelleria ing Italia.

Cap Bon duwèni curah hujan 750 mm per taun lan lemah ingkang subur, ujung iki dadi papan pasar kebon, kebon jeruk lan anggur.

Jabal Mlezza (Gunung Mlessa) ing Cap Bon wis longsor nalikané Agathocles. kang digali sedurungé WW1.

Deleng Uga
Perang Cap Bon (468)
Perang Cap Bon (1941)
El Brij, Tunisia 
Sidi Rais
Korbous

Rujukan

Peninsulas of Tunisia
Kristen Noel "Kristy" Swanson (lair 19 Désèmber 1969) iku sawijining aktris Amérikah Sarékat, sing misuwur olèhé awaké maragakaké Buffy Summers ing filem cult weton taun 1992 Buffy the Vampire Slayer. Swanson miwiti kariré mawa main ing sawatara filem remaja, kaya ta  Pretty in Pink (1986) lan Day Off besutané Ferris Bueller (1986). Paraga kapisané ing filem horror besutané Wes Craven Deadly Friend (1986), banjur ing filem kontrovèrsial Flowers in the Attic karangané V.C. Andrews (1987) ing ngendi awaké maragakaké Catherine "Cathy" Dollanganger. Banjur dhèwèké uga main filem TV Swamp Shark (2011).

Aktris Amérika
Lair 1969
Wong Sarmi iku golongan etnis sing dedunung ana ing daerah arah aliran Kali Memberami lan Kali Tor sing ngalir nganthi pantai lor Irian Jaya. Bates wilayahe persebaran golongan etnis iki yoiku ing pedalaman nganthi kaki gunung lan danau-danau. Populasi Wong Sarmi ana sekitar 400 jiwa. Masyarakate rata-rata duwe penggawean ngolah wit sagu  sing akeh tukhul ing Hutan berawa-rawa kuwi. Wong Sarmi berburu celeng, kuskus, manuk, lan iwak ing kali.

Budaya 
Wong Sarmi urip sakkelompok ing kesatuan kerabatan sing sifate bilateral. Contoh kesatuan kerabatan sing paling penting iku keluarga gedhe sing isiné wong lanang lan dulur anak-anak lanang e
Wong Timorini iku uwong sing urip nang sekitare kali cilik nang Gunung Jayawijaya, Irian Jaya, yaiku Kali Dika, Panara, lan Donda. Wong Timorini ngedekake omah-omah nang njero alas lan suket-suket cedek kebune. Kebun-kebun iku dibukak bebarengan karo warga deso sing umume sek dulur mergo paseduluran lan amergo pawiwahan. Tuwuhan kebune wong Timorini iku telo, keladi, labu, lan tembako sing biasane diarani tavo. Wong-wong iki yo nduwe kebiasaan dodolan nggawe cara lawas koyok dodolan tembako, kéwan babi (sing biasane diangon ben kulawarga), kapak watu (saiki wis diganti karo alat soko wesi), lan barang-barang kelontong liyane.

Asil Tetanen 
Wong Timorini nduwe kebun sing ngasilake tuwuhan telo, keladi, labu, lan tembako sing biasane diarani tavo.

Kauripan 
Kebiasaane wong Timorini mbukak bebarengan kebun-kebun karo warga deso liyane lan dodolan nggawe cara lawas koyok dodolan tembako, kéwan babi (sing biasane diangon ben kulawarga), kapak watu (saiki wis diganti karo alat soko wesi), lan barang-barang kelontong liyane.

Rujukan
Wong Semendo ya iku uga sering nyebut deweke wong Semende. Sing asale saka ukara se (=siji) lan ende (=induk utawa ibu), tegesé "wong sak ibu" utawa seng asale podo saka sak nenek moyang. Wong Semende dibagi dadi rong kelompok, ya iku Semende Darat lan Semende Lembak. Kelompok pertama anggone ana ing Kecamatan Pulau Panggung lan Kecamatan Muara Enim, Kabupaten Lematang Ilir Ogan Tengah. Kelompok kaping pindo anggone ana ing sekitar Kecamatan Baturaja, Kabupaten Ogan Komering Ulu. Wong iku podo seneng anggon ana ing daerah seng hawane sejuk ing Propinsi Sumatera Selatan. Wong Semende penggaweane ana sing dadi tani pari lan palawija ing sawah utawa ladang. Basa Semende kalebu kelompok basa Melayu sing duwe dialek dhewe.

Basa 
Basa Semende kalebu kelompok basa Melayu seng duwe dialek dhewe.

Penggaweane 
Wong Semende penggaweane ana sing dadi tani pari lan palawija ing sawah utawa ladang.

Uripe 
Wong Semende iku panggon uripe ana ing daerah seng hawane sejuk ing Propinsi Sumatera Selatan.

Rujukan
Wong Rawas yaiku pawongan sing manggon ing Provinsi Sumatra Kidul.

Panggonan 
Pawongan kasebut luwih mligi manggon ing Kecamatan Rupit, Kecamatan Rawas Ulu, lan Kecamatan Rawas Ilir. Cacahe pawongan sing manggon ing dhaerah kasebut kira-kira ana 90.000 jiwa.

Basa 
Basa sing digunakake kalebu basa Melayu sing dibagi dadi telung dhialek yaiku, dhialek Rupit, Rawas Ulu, lan Rawas Ilir.

Pangupajiwa 
Pangupajiwa masyarakat Rawas iki minangka tani sawah utawa tegal. Masyarakat Rawas liyane ngenam piranti sing dhasare saka rotan utawa pandan. Masyarakat liyane minangka tukang kayu, bakul, lan sapanunggale.

Keturunan 
Wujud sesambungan keturunan ing masyarakat iki diperang dadi telu. Sing kapisan yaiku ambik anak, patrilineal (kawinan jojor), lan kawinan rajo-rajo.

Rujukan
Wong Kikim yaiku salah sijine suku ing Indonesia sing manggon ing sakupenge Kali Kikim, dumunung ing Kecamatan Kikim lan Kecamatan Lahat, Sumatera Kidul. Suku Kikim iki isih nunggal budaya karo suku Pasemah, Serawai, lan Gumai sing manggon ing sawetane Gunung Dempo. Cacahe bebrayan Kikim kasebut nganti seprene udakara 50.000 jiwa.

Basa 
Basa sing dienggo bebrayan Kikim padha lan nunggal jinis karo basa Melayu, meh padha karo basa Pasemah.

Pangupajiwa 
Pangupajiwane wong Kikim umume minangka tani sing olah tetanen ing sawah utawa kebon, sing ditandur umume pari, maneka jinis pala, lan woh-wohan.

Agama 
Umume wong Kikim ngenut agama Islam, nanging sapérangan uga ana sing ngenut kapercayan lawas sing asipat animisme, katon ing sapérangan panguripan sabendinane.

Rujukan
Wong Panghulu yaiku masyarakat sing manggon ing pinggire kali sing ana wilayah Jambi, kaya déné kali Batang Asai, Pangkalan Jambu, Limun, Tinting, Ulu Tabir, kabèh kuwi manggon ing Kabupaten Sarolangun. Ana sing nganggep yen suku bangsa iki asale saka keturunane wong Minangkabau sing teka ing dhaerah kasebut sekitar abad kaping limalas kanggo nggolek emas ing pinggir kali Batang Hari. Saya suwe emas sing digoleki saya entek, banjur kagiyatan nggolek emas sing dilakokake wong Minang wis ora ketok maneh.

Sesambungan Paseduluran 
Prinsip sesambungan paseduluran sing digunakake wong Panghulu yaiku matrilineal kaya wong Minangkabau. Tegesé kulawarga intine klebu dadi siji manggon ing saomah. Dadi pasangan sing tas rabi langsung manggon dadi siji saomah, manggon ing omahe kulawargane sing wadon.

Budaya 
Penggaweyan utama sing ditindakake dening masyarakat iku nganti saiki yaiku tetanen. Sawah-sawah mau umume ditanduri karet lan pari dening masyarakat Minangkabau.

Rujukan
Wong Balantak kerep  ditulis sajrone buku-buku etnografi kuna kanthi aran Mian Balantak. Miturut A.C. Kruyt (1932) bebrayan iki dumadi saka rong sub-suku bangsa, yaiku wong Tanoturan lan Dale-Dale. Wong-wong kasebut manggon ing Kecamatan Balantak, Lamala, Luwuk, lan Tinankung, Kabupaten Luwu-Banggai, Sulawesi Tengah. Cacahe wong Balantak ing taun 1930 kira-kira 11.000 wong. Dene cacahe saiki kira-kira 30.000 wong. Basa Balantak klebu klompok basa Loinang, yaiku klompok basa slenca (ingkar). Basa slenca (ingkar) Balantak iki ditengerii kanthi struktur basa sian (ora).

Basa Balantak 
Basa Balantak klebu klompok basa Loinang yaiku klompok bahasa slenca (ingkar). Basa slenca (ingkar) Balantak iki ditengeri kanthi struktur basa Sian (ora/tidak).

Pangupajiwa 
Pangupajiwane wong Balantak yaiku olah tetanen, utamane olah tetanen pari ing sawah kanthi cara tebang, obong, lan kerep pindhah-pindhah. saliyane nandur pari, dheweke uga nandur pala kependhem. Dene tuwuhan kang utama yaiku klapa.

Rujukan
Wong Tanimbar luwih seneng diarani wong Numbar, tembung Tanimbar digunakake nalika ana penjajah saka bangsa Eropa. Suku iki manggon ana ing pulo Yamdena, Selaru, lan pulo-pulo cilik liyane ing sakupenge KapuloanTanimbar, Kecamatan Yamdena, Kabupatèn Maluku Kidul-Wétan, Propinsi Maluku. Cacahe warga kang neng kono kurang luwih 1.000 jiwa. Satemene suku bangsa iki kaperang dadi telung sub-suku ing antarane yaiku Tomata Yamdena, Tomata Laru, lan Tomata Nember. Basa kang dienggo para warga ing Tanimbar yaiku basa Fordata kang entuk pangaribawa saka basa Kei. Pakaryane wong Tanimbar yaiku golek iwak lan olah tetanen ana kebon utawa sawah. Tuwuhan kang paling apik ing kana yaiku tela, kaspe, jagung, lan pari. Wong Tanimbar kuwi luwih nengenake paseduluran dhedhasar tedhak turune Bapane.

Kapercayan 
Kapercayane wong asli Tanimbar yaiku nyembah kang ngripta nomer siji kang diarani Limnditi Fenreu (Matahari dan Bulan), lan pepuji marang roh-roh leluhur, roh-roh alam lan kakuwatan adikodrati kang ngrusak lan jaga panguripane manungsa.

Rujukan
Penmanship kuwi menurut beberapa penjelasan, tegesé iku pengetahuan terkait cara nulis sing nggawe instrumen. Ono beberapa pencetus Penmansip teko British sing nyetusno gaya nulis koyoto Copperlate, Spencirian, karo Palmer. Biasa ne penulisan niki nggawe pensil, utowo Pena (pulpen) sing tipene Fountain Pen. Pena iki dikanggo gawe poro penulis jaman biyen, bentuk e ning ujung e lancip, nggawe tinta isi ulang lan tulisane koyoto onok gaya-gaya kaligrafi.

Rujukan
Wong Mandobo urip ning deso ing kali Mandobo, yo iku antara kali Digul lan kali Kao sing ono ing pantai kidul Irian Jaya. Koyo to ing kecamatan Merauke, Kecamatan Waropko lan Kecamatan Mindiptana, Kabupaten Merauke, Propinsi Irian Jaya.

Kahuripan 
Celukane gawe Wong Mandobo iku Wandub Wambon. Kelompok niki urip ning sisih kiwo kali Kao nyebut deweke iku Wandub, lah sing tinggal ning sisih tengen kali Kao iku jenenge Wambon. Wong njobo niku sing njenengi Mandobo, dipadakne karo jeneng kali Mandobo sing ngelewati daerah iku. Wilayah asal e iki mapan ning antara wong Awyu lan wong Muyu. Teko boso ne ditemukno akeh padanan ambek suku Awyu.

Rujukan
Wong Mboja asreng ugo karan Wong Bajo. Wong Bajo urip ing kidul Kabupaten Bima karo Dompu nek Pulau Sumbawa, ugo ing Pulau Buangin seng kabentuk saka karang ing Provinsi Nusa Tenggara Kulon. Supates masyarakat Mboja iki asalle

Mata Pencarian 
Mata pecarian utama yaiku misaya iwak lan ngumpul akeh hasil segoro. Ing antarane ono kang berhasil dadi Palele, yoiku sodager iwak lan kanduwene perahu nelayan. Segoro mengku wigati kanggo urippe wong Mboja, sahingga wong Mboja gawe akeh upacara kang magayutan karo mata pencarian iki.

Rujukan
Wong Ngada ya iku sebutan kanggo wong panggon ing pulau Flores sing ana ing kabupaten Ngada, Propinsi Nusa Tenggara Timur. Populasine kira-kira ana 155.000 jiwa tepak 1975. Penggawean'e gawe nyambung urip iku padha ana sing ing sawah, ngaret lan ngopeni sapi, kebo, jaran.

Omah Wong Ngada 
Omah'ne Wong Ngada kuwi jenenge nua, model omahne kuwi kaya endog utawa persegi panjang karo posisi di muteri ana lapangan'e sing digawé kumpul lan digawé upacara adat. Nak tengah-tengah lapangan iku ana panggung watu sing gawe ngelengkapi alur'e upacara sing karan terse, nak dhuwur'e watu kuwi ana altar sing karan watu lewa. Nak ngarep'e perkampungan kuwi ana cagak pamuja ya teka watu pisan gawene jenenge ngadhu.

Kulawarga 
Kulawarga inti jeneng'e kasebut se sao trus kabentuk maneh sing karan sipopali. Ing Wong Ngada secara sosial ya ana pelapisane yaiku teka pelapisan sosial woe sing golongan bangsawan, gae meze rakyat biasa.

Rujukan
Swamp Shark iku siji filem télévisi sing pisan tayang in SyFy Amérikah Sarékat tanggal 25 Juni 2011. Filem iki kalebu kategori filem tegang (thriller) lan nyritakaké siji iwak hiyu sing awèh téror. Filem iki dibintangi déning Kristy Swanson,  D. B. Sweeney, Robert Davi, Jason Rogel, Sophia Sinise, Richard Tanne, lan Jeff Chase.

Carita 
Ana iwak hiyu galak saka dhasaring samodra, tanpa sengaja lumebu rawa-rawa lan banjur nyerang aligator lan manungsa. Iwak hiyu digawa para juru slundhup sato kéwan.

Paraga 
 Kristy Swanson minangka Rachel Bouchard
 D. B. Sweeney minangka Tommy Breysler
 Robert Davi minangka Sheriff Watson
 Richard Tanne minangka Tyler
 Jeff Chase minangka Jason 'Swamp Thing' Bouchard
 Jason Rogel minangka Martin
 Sophie Sinise minangka Krystal Bouchard
 Wade Boggs minangka Deputy Stanley
 Harold Evans minangka Jackson
 Dylan Ramsey minangka Scott
 Charles Harrelson minangka Noah
 Natacha Itzel minangka Sarah
 Thomas "TAH" Hyde III minangka Marcus
 Leigh Hennessy (Koordinator stunt)

Filem 2011
Jason Rogel iku sawijining aktor Amérikah Sarékat katurunan Filipino. Awaké akèh main ing sérial télévisi kaya ta Kevin from Work, Cougar Town, lan The Mistle-Tones. Dhèwèké uga main ing filem Swamp Shark (2011).

Babad slira 
Jason Rogel iku lair lan gedhé ing Long Beach, California. Dhèwèké iku katurunan Filipino.

Lair 1976
Aktor Amérika
Cristián Eduardo Zapata Valencia (miyos 30 Sèptèmber 1986 ing Padilla, Cauca) inggih menika satunggaling pemain bal-balan profésional saking Kolombia ingkang main bal ing klub Serie A Italia A.C. Milan utaminipun dados pemain bèg. Piyambakipun kawentar minangka bèg kang duwèni fisik kiyat lan cepet mlayuné, wasis ing duel udhara. Piyambakipun biasa kadhapuk minangka bèg tengah. Sanajan sacara alami, piyambakipun wasis kanthi samparan tenge. Piyambakipun ugi saged dados bèg kiwa, amargi piyambakipun saged ngginakaken samparan kalih kalihipun. Ing wulan Mèi 2013, Zapata napakasmani kontrak kalih klub A.C. Milan ngantos taun 2006.

Piyambakipun dados pemain tim nasional Kolombia wiwit taun 2008, piyambakipun makili negara kasebat ing Copa Amerika taun 2011 lan 2016, lan Piala Donya 2014.

Rujukan
Saté Kéré iku jeneng kanggo salah siji  pangan saka Sala sing digawé saka témpé gembus. Témpé gembus ya iku témpé sing digawé saka ampas tahu. Saliyané témpé, bahan dhasar nggawé saté iki uga nggunakaké jeroan sapi kaya ta paru lan usus saka sapi. Saté kéré iki  uga diganepi karo bumbu kacang sing padha kaya saté umume.

Sajarah 

Ing jaman biyèn, saté ya iku salah siji saka panganan paling "wah" sing mung bisa dipangan déning wong golongan tengah mandhuwur. Tembung kéré kang tegesé wong papriman minangka salah siji gambaran kanggo kalangan ngisor sing banget éman kanggo tuku sasunduk  sate. Amarga alesan iki para golongan ngisor mèlu-mèlu. Dhèwèké padha nggawé wangun liyané saté karo bahan dhasar saka jeroan sapi kang yèn disawang, saté iki mèh padha umumé. Cara iki sing ndadèkaké kepranané golongan ngisor kanggo ngrasakaké saté sing banjur nglairaké saté kéré (saté saka wong-wong miskin). Saliyané iku, saté iki minangka pawujudan saka nglawang golongan ngisor marang golongan ningrat ing budaya saka féodhal sing jaman biyèné isih kuwat banget dirasakaké déning wong Jawa.

Rujukan 

Saté
Panganan Jawa
Olah-olahan Indonésia
Gustavo Raúl Gómez Portillo (miyos 6 Mèi 1993) inggih menika satunggaling pemain bal-balan profésional saking Paraguay ingkang main bal ing klub Serie A Italia A.C. Milan utaminipun dados pemain bèg.

Karièr klub
Gustavo Gómez lair ing Misiones, Paraguay, ing tanggal 6 Mèi 1993. Gómez pinitados dados salah satunggaling pemain bal Paraguay ingkang gadhah karir saé ing tembé wingking, piyambakipun miwiti karir ing Libertad. Wekdal musim 2014, Gomez nilaraken Libertad kanggé gabung ing klub Primera División Argentina Lanús. Wekdal piyambakipun nggabung ing klub menika, namung saged kebobolan 10 gol saking 17 pertandhingan kanggé ngrebat juwara Argentina ing taun 2016.

Milan 
Tanggal 5 Agustus 2016, Gómez pindhah dhateng klub A.C. Milan kanthi regi kontrak 8,5 yuta euro kanggé kontrak gangsal taun.

Rujukan
Rondhé iku pangan tradhisional Cina kanthi jeneng asli Tāngyuán (Hanzi=湯圓;mrasajakaké=汤圆; hanyu pinyin=tāngyuán). Jeneng tangyuan minangka kiasan saka rèuni kulawarga (Hanzi=團圓;mrasajakaké=团圆) diwaca tuányuán (mèmper tangyuan). Rondhé  digawé saka ketan glepung sing dicampur banyu sethitik lan kawangun kaya bal, digodhok, lan diladèkaké kanthi duduh legi. Gedhéné bisa manéka werna, diwènèhi isi utawa ora.

Wong Cina bisa mangan tangyuan nalika Fèstival Yuanxiao/Fèstival Lampion utawa Festival Dongzhi (Hanzi=冬至;mrasajakaké=冬至; korea=동지;Vietnam=Đông chí; Indonesia=Dina Wedang Rondhé) utawa ing saben wektu dianakaké kumpul kulawarga, umpamané, nalika mantenan.

Sajarah

Mula Bukané 
Miturut legèndha, ing jaman Dinasti Han, ana dhayang kraton kanthi jeneng Yuanxiao. Dhèwèké banget kangen marang wong tuwané sakloron nanging ora bisa ninggalaké kraton, pungkasané dhèwèké terus nangis lan pengin nglalu. Sawijining mantri sing mangertèni bab kasebut janji bakal mitulungi. Apa sing kudu ditindakaké Yuanxiao ya iku   nggawé tangyuan saakèhé (kang minangka masakan paling apik sing bisa dhèwèké gawé) minangka kurban kanggo déwa ing tanggal 15 1 sasi Imlek. Yuanxiao klakon nindakaké lan sang kaisar ngrasa marem. Yuanxiao dililani  ketemu wong tuwane sakloron . Wiwit wektu iku, ing tanggal 15 sasi 1 tanggalan Imlèk dianakaké Fèstival Yuanxiao utawa Fèstival Lampion.

Miturut cathetan sajarah, tangyuan wis dadi cemilan sing kawentar ing Cina wiwit Dinasti Sung.

Rujukan 

Masakan Jawa
Andrea Conti (miyos 2 Maret 1994) inggih menika satunggaling pemain bal-balan profésional saking Italia ingkang main bal ing klub Serie A Italia A.C. Milan utaminipun dados pemain bèg tengen.

Karièr klub

Atalanta

Conti ing Kutha Lecco, Lombardy. Taun 2002, piyambakipun nglampahi main bal kanthi suksès ing A.C. Milan, ananging mboten purun nggabung kaliyan tim amargi mboten remen kaliyan pusat pelatian pemudha klub ing Linate amargi papan panggénanipun tebih saking griyanipun Conti. Piyambakipun ugi pikantuk tawaran saking Inter Milan, ananging piyambakipun langkung milih gabung kaliyan akadhemi Atalanta, ing tim menika piyambakipun main sesarengan kaliyan Mattia Caldara lan Roberto Gagliardini ngantos langkung saking setunggal dhékadhé.

Wulan Juli 2013, Conti dipunampilaken dhateng klub Perugia. Piyambakipun miwiti karir internasional ing tanggal 4 Agustus 2013, wekdal pertandhingan Coppa Italia mengsah klub Savona.

Pranala njawi
 UFFICIALE: Conti in prestito al Perugia

Rujukan
André Miguel Valente da Silva (; miyos 6 Novèmber 1995) inggih menika satunggaling pemain bal-balan profésional saking Portugal ingkang main bal ing klub Serie A Italia A.C. Milan utaminipun dados pemain striker. André Silva ugi mlebet ing Tim Nasional Portugal.

Silva lair ing Baguim do Monte, satunggaling paroki lokal ing Gondomar, lan miwiti main bal ing S.C Salgueiros ing kutha Porto. Piyambakipun naté nggabung ing tim Boavista FC, nanging namung sekedhap lan wangsul malih ing klub Salgueiros malih, ingkang samenika gantos nama dados Salgueiros 08.

Silva mlebet ing FC Porto sasampunipun napakasmani kontrak kaliyan tim yunior ing taun 2011 ing umur 15 taun. Tanggal 12 Agustus 2013, piyambakipun nglampahi debut profésionalipun, mlebet minangka pemain penggantos Delegasi Tozé ing menit ka-77 wekdal tim B menang 3-2 mengsah S.C. Beira-Mar ingf Liga Segunda.

Pranala njawi
 André Silva

Rujukan

Pamain bal-balan
Pamain bal-balan Portugal
Jesús Joaquín Fernández Sáenz de la Torre (miyos 19 November 1993) inggih menika satunggaling pemain bal-balan profésional saking Spanyol ingkang main bal ing klub Seri A Italia A.C. Milan utaminipun dados pemain gelandhang serang.
Piyambakipun nate ngudi ngelmu bal-balan ing klub Inggris Liverpool wekdal taksih rumaja, piyambakipun nglampahi debut profésionalipun ing klub menika ing taun 2012, lajeng nggabung ing klub Almeria kanthi status ampilan, lajeng gabung kaliyan ing wulan Januari 2015. Piyambakipun dipunampilaken dhateng klub Seri A Genoa ing wulan Januari 2016. 

Suso makili Tim Nasional Spanyol ing maneka warni tingkat umur rumaja ing tim U-21, lan menangaken kajuwaraan UEFA Eropa U-19 2012.

Pranala njawi
 Suso

Rujukan
Nikola Kalinić (miyos 5 Januari 1988) inggih menika satunggaling pemain bal-balan profésional saking Kroasia ingkang main bal ing klub Serie A Italia A.C. Milan utaminipun dados pemain striker. Piyambakipun dados pemain ampilan saking klub Fiorentina. Kalinic ugi main ing tim nasional Kroasia.

Kalinić miwiti kariripun ing Hajduk Split ing negara Kroasia, lajeng pindhah dhateng klub Inggris Blackburn Rovers kanthi regi 6 yuta euro ing taun 2009. Sasampunipun jarang damel gol ing kalih musim Liga Utama Inggris, piyambakipun lajeng pindhah dhateng klub Dniprop Dnipropetrovsk, Ukraina, lan mbiyantu klub menika ngantos Liga UEFA taun 2015.

Kalinić nglampahi debut ing timnas Kroasia taun 2008, ingkang salajengipun makili negara kasebat ing tigang kejuwaraan UEFA Eropa.

Pranala njawi
 UFFICIALE: Conti in prestito al Perugia

Rujukan